**Tájékoztató az iparűzési adót devizában megfizetni kívánó adózók számára**

Tájékoztatjuk azon tisztelt adózóinkat, akik a helyi iparűzési adót **euró vagy amerikai dollár devizanemben** kívánják megfizetni, hogy a **2023. január 1. napjától esedékessé váló helyi iparűzési adóelőleg és helyi iparűzési adó** az alábbi számlára teljesíthető:

Önkormányzat neve: Balatonszabadi Önkormányzata
Számla száma: 10039007-00000591-02120015
Számla IBAN száma: HU37 1003 9007 0000 0591 0212 0015

Felhívjuk a figyelmet arra, hogy a deviza átutalás kezdeményezésekor a fizető félnek minden esetben fel kell tüntetnie az önkormányzat Kincstárnál vezetett 28 karakter hosszúságú nemzetközi pénzforgalmi jelzőszámán (IBAN) túl a számlavezető ("account with institution") Magyar Államkincstár BIC kódját: HUSTHUHB, valamint a Kincstár levelező ("correspondent") bankjaként a Magyar Nemzeti Bank BIC kódját is: MANEHUHB.
SEPA átutalás esetén a kedvezményezett bankja BIC kódjaként a Kincstár HUSTHUHB BIC kódját kell feltüntetni.

A Magyar Államkincstár a fizetési kötelezettség teljesítéseként a számlájára utalt euró vagy amerikai dollár összegnek a Magyar Nemzeti Bankhoz, mint a Magyar Államkincstár számlavezető bankjához történő beérkezésekor érvényes árfolyamon számított és a Magyar Nemzeti Bank mindenkor hatályos Általános Üzleti Feltételeiben foglaltak szerint a Magyar Államkincstár számláján jóváírt forint összegét haladéktalanul átutalja az önkormányzat helyi iparűzési adóbeszedési számlájára.

Adóhatóságunk a helyi adószámlán a Magyar Kincstár által a Balatonszabadi Önkormányzat 11743040-15396073-03540000 számú iparűzési adóbeszedési számlájára átutalt forint összeget számolja el befizetésként. Az iparűzési adó megfizetésének napja az adóbeszedési számlán való jóváírás napja, ezért a deviza utalást célszerű a teljesítési határidő előtt néhány nappal korábban indítani!

**Tájékoztató az iparűzési adóalap egyszerűsített meghatározásának változásairól**

2023. január 1. napjától az iparűzési adóban az egyszerűsített adóalap-meghatározási mód az alábbiak szerint módosul.

2023. adóévtől a korábbi háromféle módszert egyféle (választható) adóalap-megállapítási mód váltja fel, ugyanakkor a kisvállalati adó alanyai továbbra is változatlan feltételekkel választhatják az egyszerűsített adóalap-meghatározási módot.

Egyszerűsített adóalap meghatározását **2023. adóévtől** az az adózó jogosult választani, akinek/amelynek az adóévben - 12 hónapnál rövidebb adóév esetén napi arányosítással 12 hónapra számítva - a helyi adó törvény szerinti nettó árbevétele nem haladja meg **a 25 millió forintot**, Szja. törvény szerint kizárólag kiskereskedelmi tevékenységet végző átalányadózó esetén a 120 millió forintot.

**Egyszerűsített adóalap meghatározás**

|  |
| --- |
| Az adó alapja 12 hónapra számítva, ha: |
| **az árbevétel\* (millió Ft)** | **akkor az adóalap (millió Ft)** | **a fizetendő HIPA (2023. teljes adóévre Ft)** | **fizetendő HIPA előleg 2023. május 31. (Ft)\*\*\*** |
| 0-12 | 2,5 | 35.000 | 35.000 |
| 12-18 | 6,0 | 84.000 | 84.000 |
| 18-2518-120\*\* | 8,58,5 | 119.000119.000 | 119.000119.000 |

\*árbevétel: az Szja törvény hatálya alá tartozó magánszemély kisvállalkozó esetében az Szja szerinti bevételt, -más kisvállalkozó esetében a nettó árbevételt kell érteni!
\*\*az Szja. törvény szerint kizárólag kiskereskedelmi tevékenységet végző átalányadózó esetén!
\*\*\*a számítás alól kivételt képeznek azok az adózók, akiknek 2022.évi bevallásában a Htv. szerinti éves szintű nettó árbevétel meghaladja a 25 millió (120 millió) forintot, esetükben a május 31-én fizetendő előleg összege a bevallás szerint fizetendő adó adókedvezményekkel, mentességekkel növelt összege.

A fizetendő előlegből a 2023. március 15-ére korábban bevallott előleg levonandó!

Az egyszerűsített adóalap megállapítás választása esetén adómentességre, adókedvezményre és adócsökkentésre nincs lehetőség.

**Egyszerűsített adóalap meghatározás első ízben történő választásának bejelentési módjai**

|  |  |
| --- | --- |
| 1. | 2022. december 31-én KATA alanyként tételes iparűzési adót fizető egyéni vállalkozónak teendője nincs, esetében az adóhatóság e módszer választását vélelmezi, azonban 2023. május 31-ig közölheti az adóhatósággal (bevallásban, vagy a bejelentés, változás-bejelentés adatlapon), hogy nem kívánja az egyszerűsített adóalap-meghatározást alkalmazni. |
| 2. | 2022. december 31-én nem tételes iparűzési adót fizetők a 22HIPAK bevallás űrlapon nyilatkozhatnak, **2023. május 31-ig.** |
| 3. | Székhelyét 2022. december 31-ét követően a Balatonszabadiba áthelyező, vagy 2022. december 31-ét követően a Balatonszabadiban telephelyet létesítő vállalkozás a Balatonszabadi Önkormányzat adóhatósága által rendszeresített bejelentkezési, változás-bejelentési űrlapon nyilatkozhat ([www.ELÜGY.hu](http://www.ELÜGY.hu)). |
| 4. | A vállalkozási tevékenységet 2023. január 1-jét követően jogelőd nélkül kezdő vállalkozó az első adóévről szóló adóbevallásában az első adóévre is, és egyúttal a követő évre is nyilatkozhat. |

A bejelentés (akár bevallásban, akár a bejelentkezés nyomtatvány benyújtásával teljesül) a teljes adóévre vonatkozik és mindaddig érvényes, amíg a kisvállalkozó az adóalapját ekként kívánja megállapítani. Ha már nem a fentiek szerint kívánja megállapítani az adóalapját, akkor e döntését az adóévet követő év ötödik hónapjának utolsó napjáig jelentheti be az adóhatóságunknak az adóévi bevallásban.

**Egyszerűsített adóalap meghatározás esetén az előlegfizetés rendje**

Egyszerűsített adóalap meghatározás esetén is kell adóelőleget fizetni, azonban az általánostól eltérően évente egyszer, az adóév ötödik hónapjának utolsó napjáig (naptári évvel megegyező üzleti évet alkalmazó adózó esetén a fenti táblázat szerint május 31.) első alkalommal **2023. május 31-ig.**

Dr. Töpler Eszter jegyző